কুয়াশার চাদরে আচ্ছন্ন কলকাতা সহ রাজ্য, হবে কি তাপমাত্রার হেরফের!

কলকাতা: ভোর থেকেই কুয়াশার চাদরে আচ্ছন্ন কলকাতা সহ রাজ্যের বিভিন্ন প্রান্ত। বেলা বাড়ার সঙ্গে সঙ্গে অন্যান্য দিন দেখা যায় কুয়াশার দাপট কমে কিন্তু আজ তার উল্টো, বরং সমান ভাবে বজায় রয়েছে কুয়াশার দাপট। ভোর বেলাতে দৃশ্যমানতাও বেশ কম ছিল। কিন্তু এর ফলে যে শীত অনুভূত বেশি হচ্ছে তা কিন্তু নয়। শীতের দাপট প্রায় নিস্পৃহ বললেই চলে। ইতোমধ্যেই আলিপুর আবহাওয়া দফতরের তরফ থেকে জানিয়ে দেওয়া হয়েছে, পর পর পশ্চিমী ঝঞ্ঝা অব্যাহত। যার জেরে রাজ্যে এই সপ্তাহে অন্তত দেখা মিলবেনা শীতের।

আরও পড়ুন: শিয়ালদহ-ডানকুনি লাইনে ট্রেন বন্ধ, ভোগান্তিতে নিত্যযাত্রীরা

এমনকি শুক্রবার থেকে রাজ্যের বিভিন্ন প্রান্তে তাপমাত্রা আরও বাড়বে বলেই জানা যাচ্ছে। যার জেরে স্পষ্ট বঙ্গে আর জাঁকিয়ে শীতের সম্ভাবনা কোন ভাবেই নেই।

তবে পশ্চিমবঙ্গে বৃষ্টির সম্ভাবনা না থাকলেও, উত্তরের জেলাগুলিতে সপ্তাহান্তে রয়েছে হালকা বৃষ্টির সম্ভাবনা। আবহাওয়া দফতর সূত্রে খবর, বৃষ্টি হতে পারে দার্জিলিং এবং কালিম্পঙে। আর দক্ষিণবঙ্গের সর্বত্রই বজায় থাকবে শুষ্ক আবহাওয়া।

তবে কেন ভারী কুয়াশার সতর্কতা জারি করা হয়েছে?

আলিপুর আবহাওয়া দফতরের তরফ থেকে জানানো হয়েছে, বঙ্গোপসাগর থেকে জলীয় বাষ্প ঢুকবে রাজ্যে। যার জেরে আজ সারাদিনই কুয়াশায় মোড়া থাকতে পারে সমস্ত এলাকা। কড়া রোদের দেখা পাওয়া যাবেনা খুব একটা। আজ অর্থাৎ বৃহস্পতিবার ঘন কুয়াশার দাপট বজায় থাকবে কলকাতা, হাওড়া, হুগলি, দুই ২৪ পরগনা, দুই মেদিনীপুর, দুই বর্ধমান, বীরভূম, মুর্শিদাবাদ ও নদিয়াতে।

আজ কলকাতার সর্বনিম্ন তাপমাত্রা ১৭ ডিগ্রি সেলসিয়াস এবং সর্বোচ্চ ২৬.৭ ডিগ্রি সেলসিয়াস। তবে আশা করা যাচ্ছে সপ্তাহান্তে আবারও তাপমাত্রা কিছুটা কমতে পারে।

দেখুন অন্য খবর

Powered by embed youtube video and las vegas (patiens)